**ATUREM EL DESALLOTJAMENT**

**CAP PERSONA ÉS IL·LEGAL**

Novament la maquinària judicial s’ha posat en funcionament. Després de fallar a favor del desallotjament de la nau de Pere IV, pendent d’executar, el dia 11 de juny, a la Ciutat de la Justícia, tindrà lloc el judici que ha de decidir fins quan poden romandre a la nau de Puigcerdà, del barri del Poblenou, els veïns i veïnes immigrants que hi habiten i que hi treballen en la recollida de ferralla.

L’Ajuntament de Barcelona, que lidera Xavier Trias, està esgotant la via administrativa per forçar el desallotjament.

Laia Serra, advocada dels habitants dels assentaments, ens informa de la pressió sobre Finques Riana, propietària de la nau, mitjançant una sanció el setembre de 2012 i una el març d’ enguany, per aconseguir que s’acceleri el desallotjament.

A fi de donar-los suport, **l’Assemblea solidària contra els desallotjaments,** ha organitzat una jornada reivindicativa el **diumenge 9 de juny,** amb un dinar popular, passi d’un documental, batucada i molta música africana i catalana.

Convidem els veïns i veïnes del barri i a tota la ciutadania de Barcelona a compartir amb nosaltres un dia a la nau, a gaudir de la festa i a acompanyar-nos a reivindicar:

* La regularització de la seva situació
* Un espai on re allotjar-se i poder seguir treballant.

**EXIGIM UNA SORTIDA DIGNA PER A TOTHOM QUE GARANTEIXI EL DRET A LA INTEGRITAT, A L’HABITATGE I A UN LLOC DE TREBALL.**

**TOTES LES PERSONES HEM DE TENIR ELS MATEIXOS DRETS**

Assemblea solidària contra els desallotjaments

Juny 2013-06-05

|  |  |  |  |  |
| --- | --- | --- | --- | --- |
|  |  |  |  |  |

|  |
| --- |
|  |